# data[].attributes.body
Nama diberi Che Khairuleffendi bin Che Kamaruzaman. Anak sulung daripada 6 orang adik-beradik. Kini menetap di Tanah Merah, Kelantan. Mula mengajar pada tahun 2007 di peringkat sekolah menengah dan kini sedang berkhidmat sebagai Pegawai Kurikulum, Yayasan Islam Kelantan. Dalam masa yang sama berkhidmat kepada masyarakat melalui penglibatan NGO dan diberikan amanah sebagai Pengerusi Lembaga Pengurus Sekolah Rendah Swasta.

# data[].attributes.headline
Apa yang ingin dipelajari berkaitan subjek ini?

# data[].attributes.subject
Apa yang ingin dipelajari berkaitan subjek ini?

# data[].attributes.body
1. Peranan dan impak guru sebagai pemudahcara/jurulatih
2. Aplikasi Model Integrasi Teknologi yang sesuai dalam pelaksanaan PDP
3. Keperluan dan kemampuan memilih teknologi secara berkesan dalam pelaksanaan PDP
4. Percambahan kepebagaian aktiviti yang menggalakkan penglibatan pelajar
5. Sekiranya boleh Prof, dapat dibincangkan berkaitan teknologi berkaitan bahasa yang kurang diketengahkan seperti tulisan jawi, bahasa tamil dan bahasa cina.

Terima kasih Prof.

# data[].attributes.headline
Perkongsian pengalaman berdasarkan 3 aspek; Pegawai Kurikulum, Pengerusi Lembaga Pengurus Sekolah Rendah Swasta dan Guru Biasa

# data[].attributes.subject
Perkongsian pengalaman berdasarkan 3 aspek; Pegawai Kurikulum, Pengerusi Lembaga Pengurus Sekolah Rendah Swasta dan Guru Biasa

# data[].attributes.body
1. Pegawai Kurikulum

Isu Utama;
1. Kesediaan guru menerima perubahan dalam pelaksanaan PDP semasa PKP Covid-19

Solusi;
- Cabaran utama adalah memberikan kefahaman untuk sedia berubah dan menyahut cabaran menggunakan teknologi dalam PDP
- Antara usaha yang dilakukan adalah melaksanakan bengkel yang banyak melibatkan aktiviti 'libat sama' secara hands-on antara guru terhadap sesuatu kandungan/aplikasi yang ingin disampaikan.
- Mewujudkan sekumpulan guru yang dapat berperanan sebagai trainer kepada guru yang lain

2. Pengerusi Lembaga Pengurus Sekolah Rendah Swasta

Isu Utama;
1. Halatuju tidak jelas (terkejut dengan PKP)
2. Kebimbangan ibu bapa terhadap keselamatan penggunaan gajet oleh anak-anak
3. Keupayaan guru melaksanakan Online Teaching

Solusi;
- Bermuafakat bersama pentadbir, guru dan ibubapa (PIBG) dalam menjana idea dan merangka Pelan Strategik ICT bermula 2020.
- Bagi mengatasi kebimbangan ibu bapa terhadap penggunaan gajet oleh anak-anak, satu AUP telah diperkenalkan. Ibu bapa juga telah didedahkan dengan tip pemantauan dan keselamatan gajet anak melalui siri bengkel yang diadakan. Antara aplikasi yang doikongsikan adalah Family Link.
- Memperuntukkan sejumlah wang bagi melatih guru secara intensif dan juga membeli gajet bagi pelaksanaan PDP dalam talian. Pihak pengurusan telah mencari sendiri dana daripada pihak luar.
- Pihak pengurusan juga telah mendapatkan akaun pendidikan khas yang lebih selamat bagi kegunaan guru dan pelajar (Google Workspace for Education).

3. Guru Biasa

Isu Utama;
1. Masa yang terluang. Kekangan mengadakan aktiviti.

Solusi/Peluang;
- PKP Covid-19 memberi peluang kepada saya untuk mengikuti banyak kursus yang diadakan secara dalam talian.
- Kursus bukan sahaja dalam bidang pendidikan malah merangkumi bidang-bidang lain yang dirasakan perlu dan baharu. Contohnya bidang keusahawanan dan coding.

Sekian. Terima kasih Prof.

# data[].attributes.headline
Antara ciri-ciri yang perlu ada bagi seorang jurulatih (coach) pengajaran yang berkesan ;

# data[].attributes.subject
Antara ciri-ciri yang perlu ada bagi seorang jurulatih (coach) pengajaran yang berkesan ;

# data[].attributes.body
1. Pakar Dalam Bidang (Expertise)
- Seorang coach perlu mempunyai pengetahuan dan pengalaman dalam bidang yang mereka ceburi. Melalui sumber kepakaran yang mereka ada, akan dapat membantu keberhasilan sesuatu latihan yang dibuat serta memberi keyakinan kepada coach dan juga kepada mereka yang dilatih.
- Seorang coach juga perlu sentiasa menambahbaik pengetahuan dan pengalaman mereka dari semasa ke semasa agar sesuai dengan peredaran zaman dan cabaran. Contohnya bidang teknologi 10 tahun ke belakang adalah sangat berbeza dengan teknologi pada hari ini.
- Seorang coach juga perlu menguasai ilmu-ilmu atau bidang-bidang lain yang berkaitan dengan kepakaran mereka yang boleh membantu dan menambah nilai perspektif pandangan dan pengajaran mereka.

2. Bersangka Baik
- Apa yang perlu sentiasa diamalkan oleh seseorang coach adalah berpandangan positif dan tidak terlalu cepat menghukum (depay judgement) siapapun yang dilatihnya. Sentiasa memberi peluang kepada mereka untuk memberikan pandangan dan memperbaiki kelemahan.

3. Membina Hubungan
- Seseorang coach perlu membina hubungan dengan siapapun yang dilatihnya. Hal ini akan dapat meningkatkan penyertaan dan keterlibatan orang yang dilatihnya dalam setiap proses bimbingan/pengajaran. Mereka tidak malu untuk bertanya, memberikan respon dan pandangan kerana tidak segan dengan jurulatih.
- Perlu menjadi seorang coach yang firm and fun dan bukannya straight and scary.

4. Sentiasa Refleksi
- Seseorang coach harus mengelakkan sindrom 'ss' iaitu syok sendiri. perlu sentiasa muhasabah diri dan juga setiap sesi latihan yang dibuat sama ada melalui penilaian kendiri, peserta, bos mahupun rakan sekerja.

5. Persiapan kandungan dan berfokuskan peserta
- Seorang coach perlu bersedia dan merancang kandungan yang ingin disampaikan dengan sebaik mungkin. kandungan bukan hanya berfokus kepada sukatan semasa, malah perlu divariasikan dengan pelbagai aktiviti agar dapat engagement dengan peserta sama ada secara bersemuka mahupun secara dalam talian.
- aktiviti perlu banyak melibatkan peserta dan juga antara peserta agar lebih berkesan dan fokus.

6. Fleksibiliti dan sentiasa berhubung
- Seorang coach adalah seorang yang mudah diajak berbincang dan membuat pertimbangan secara bijaksana. Dalam sesuatu isu perlu fokus kepada solusi dan bukannya masalah semata.
- Seorang coach juga perlu senang untuk dihubungi oleh peserta terutama diluar waktu rasmi. Ada ketika peserta akan mengalami kerumitan semasa mereka belajar atau mengulang kaji pelajaran. Justeru mereka amat memerlukan panduan bagi menyelesaikannya. Namun demikian, ia tidak bermakna jurulatih tiada langsung masa untuk privacy. Apa yang penting adalah memberikan respon awal kepada peserta.

7. Sentiasa dan Tidak Lokek Untuk Berkongsi
- Seorang coach sentiasa membantu peserta melalui perkongsian ilmu, pengalaman dan bahan.
- Mereka juga perlu memberikan panduan kepada peserta tentang kemahiran mencari maklumat dengan betul dan berkesan.

Sekian, Terima kasih Prof.

# data[].attributes.headline
Cara Memastikan Komunikasi Berkesan Dalam Usaha Penyepaduan Integrasi Teknoogi

# data[].attributes.subject
Cara Memastikan Komunikasi Berkesan Dalam Usaha Penyepaduan Integrasi Teknoogi

# data[].attributes.attachment_link.title
Human Behav and Emerg Tech - 2021 - Hadjeris - Revisiting sustainable development Goal 4 in the context of COVID‐19